Document ID: 32008D0845

DECIZIA CONSILIULUI
din 24 octombrie 2008
privind actualizarea indemnizațiilor acordate membrilor și membrilor supleanți ai Comitetului Economic și Social European
(2008/845/CE, Euratom)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 258 al patrulea paragraf,
având în vedere Tratatul de instituire a Comunității Europene a Energiei Atomice, în special articolul 166 al patrulea paragraf,
având în vedere solicitarea Comitetului Economic și Social European din 9 septembrie 2008,
întrucât cuantumul diurnei acordate membrilor și membrilor supleanți ai Comitetului Economic și Social European, stabilit prin Decizia 81/121/CEE (1), ar trebui actualizat,
DECIDE:
Articolul 1
Articolul 2 din Decizia 81/121/CEE se înlocuiește cu următorul text:
„Articolul 2
(1) Diurna pentru o zi de deplasare este de:
-
145 EUR pentru membri și membrii supleanți.
(2) Diurna pentru o zi de reuniune este de:
-
233 EUR pentru membri și membrii supleanți.
(3) În cazul în care beneficiarul furnizează dovezi suficiente cu privire la efectuarea unor cheltuieli legate de rămânerea peste noapte la locul în care se desfășoară munca, i se plătește o diurnă suplimentară de 34 EUR.”
Articolul 2
Prezenta decizie produce efecte de la 24 octombrie 2008.
Adoptată la Luxemburg, 24 octombrie 2008.

Labels: 9
15